سوریه‌ده، رژیمه عایید گوجلرین حلب شرقینده حکومت علیهدارلاری‌نین کونترولون‌داکی بؤلگه‌لره تشکیل ائتدیگی سالدیریلاردا اؤلو ساییسی‌نین 51ه، یارا‌لی ساییسی‌نین 150-یه یوکسلدی.
حلب شرقینده 15 نوامبردان بو یانا اؤلن وطنداش‌لارین ساییسی 694 اولدو.
آمریکا ساوونما ناظیرلیگی سؤزچوسو پیتر کوک، سوریه‌نین حلب شهرین‌دکی محاصیره‌نین درینلشمه‌سی و اینسانی وضعیتین پیسلشمه‌سینه ناراحات‌لیق دویدوق‌لارینی ایفاده ائده‌رک،
"حلبده گؤردوگوموز شئی بیر فاجعهدیر." دئدی.
حلبده یاشانان‌لاری اکران‌دان ایزله‌ییب بیر شئی ائتممگین مومکون اولمادیغینی سؤیله‌ین کوک، آنجاق سوریه‌دکی بحرانا حل اوچون نیظامی بیر حرکته گیریشمیه‌جکلرینی ایفاده ائتدی.
واشینگتون رهبرلیگی‌نین، سوریه‌دکی بحرانا باریش یول‌لاردان حلّ اولماسی اوچون هر فورصتده مراجعت اولدوغونو ایضاح ائدن کوک، یئنه ده بیر نتیجه آلینا بیلمدیگینی قید ائتدی.
شهرده اینسانی وضعیتین هر کئچن گون پیسلشدیگینی وورغولایان پیتر کوک، سوریه‌دکی ایچ ساواشی‌نین اسد رژیمی طرفین‌دن کؤروکلندیغینی، حلب‌دکی وضعیتین کؤتولشمسی‌نین ده رژیمین مسئولیتی اولدوغونو ایفاده ائتدی.
ترور تشکیلاتی پ.ک.ک-نین سوریه داوامی پ.ی.د-نین نیظامی قانادی ی.پ.گ ایله اسد رژیمی‌نین حلبده بیرلیکده چالیشیب ایشلمدیگی شکلین‌دکی بیر سوالا ایسه کوک؛
"بونون حاقیندا بیر شئی دئیه بیلمرم. بئله بیر وضعیتین فرقینده دئییلم." جوابینی وئردی.
حلبده رژیم گوج‌لری‌نین احاطه ائتمه‌سی و سیویل‌لری هدف آلماسینا یؤنلیک آمریکا خاریجی ایشلر ناظیرلیگی ده بنزر بیر آچیقلاما وئره‌رک سالدیریلاری قینامیشدی.
آمریکا خاریجی ایشلر ناظیرلیگی ایسپیکری جان کیربی ده حلبده یاشانان شدت حادثه‌لرینی قینادیق‌لارینی ایفاده ائده‌رک، هله بؤلگه‌یه اینسانی یاردیم‌لارین چاتمادیغینی ایفاده ائتدی.
ژنو‌ده داوام ائدن سوریه دانیشیق‌لاریندا ایسه هر هانسی بیر گلیشمه اولمادیغینی ایفاده ائدن کیربی، خاریجی ایشلر ناظیری جان گری و روس همکاری سئرگئی لاوروو آراسیندا چرشنبه آخشامی گونون‌دن بری بیر تلفون گؤروشمه‌سی اولمادیغینی بیلدیردی.
کیربی، ناظیر گریه 1 و 2 دسامبر تاریخ‌لرینده روما و واتیکانا گئدجگینی سؤیله‌دی.
دیگر طرف‌دن، بیرلشمیش میللت‌لر تشکیلاتی‌نین امنیت شوراسیندا تشکیل ائدیلن باغلی ایجلاسیندا سوریه‌ده شیمیایی سیلاح ایستیفاده‌سی ائدیلمه‌سینی مذاکیره ائتدی.
ایجلاسین آردین‌دان ژورنالیست‌لره آچیقلاما‌لار وئرن اینگیلتره‌نین بیرلشمیش میلتلردکی دایمی نماینده‌سی متیو ریکرافت، سوریه‌ده رژیمین شیمیایی سیلاح ایستیفاده ائتدیگی‌نین ثبوت ائدیلدیگینی ایفاده ائده‌رک، اینگیلتره و فرانسانین بیرلشمیش میلتلر امنیت شوراسینا شیمیایی سیلاح ایستیفاده  ائدنلرین جزالاندیریلماسی اوچون لاییحه تقدیم ائدجگینی ایفاده ائتدی.
حلب‌دکی چاتیشما‌لارا و اینسانی وضعیته دایر ده قیمتلندیرمه‌ده اولان ریکرافت، حلبده آرتان چاتیشما‌لارا آرا وئریلمه‌سی اوچون بیرلشمیش میلتلر امنیت شوراسیندا 10 گونلوک "اینسانی آتشکس" لاییحه‌سی حاضیرلاندیغینی ایفاده ائتدی.
ریکرافت، ایسپانیا، میصر و یئنی زلاند طرفین‌دن حاضیرلانان 10 گونلوک "اینسانی آتشکس" لاییحه‌سی‌نین اؤنوموزدکی گون‌لرده بیرلشمیش میلتلر امنیت شوراسیندا اویلاناجاغینی سؤیله‌دی.
